KUNSILL TAL-UNJONI EWROPEA STQARRIJA GĦALL-ISTAMPA L-2922 laqgħa tal-Kunsill Affarijiet Barranin Brussell, 25 ta' Jannar 2010 Is-Sinjura Catherine ASHTON Rappreżentant Għoli tal-Unjoni għall-Affarijiet Barranin u l- Politika ta' Sigurtà Riżultati Prinċipali tal-Kunsill Il-Kunsill Affarijiet Barranin (KAB), ippresedut mir-Rappreżentant Għoli, Catherine Ashton, iddiskuta l-koordinazzjoni tar-rispons ġenerali tal-Unjoni għat-terremot f'Ħaiti. Flimkien mal- għajnuna immedjata, kemm umanitarja kif ukoll għall-iżvilupp, assenjata fil-Kunsill ta' emerġenza tat-18 ta' Jannar, huwa qabel li l-Istati Membri għandhom jipprovdu kontribut kollettiv tal-UE ta' mill-anqas 300 persunal tal-pulizija bħala rinfurzar temporanju tal-kapaċità tal-pulizija tal- Missjoni ta' Stabbilizzazzjoni tan-NU f'Ħaiti (MINUSTAH). Barra minn hekk, il-Kunsill qabel ukoll li tiġi stabbiliti ċellola - EUCO Haiti - fi Brussell biex tikkoordina l-kontributi ta' appoġġ militari u ta' sigurtà mill-Istati Membri b'rispons għall-appell tan-NU. L-għan ta' din iċ-ċellola għandu jkun li l-kontributi jilħqu l-ħtiġijiet u li l-ħeffa u l-effiċjenza tar-rispons tal-Unjoni jkunu massimizzati, b'hekk tkun evitata d-dupplikazzjoni. EUCO Haiti ser tikkumplimenta l-koordinazzjoni tal- kontributi għall-protezzjoni ċivili tal-Istati Membri miċ-ċentru ta' Monitoraġġ u Informazzjoni tal- Kummissjoni Ewropea (MIC). Il-Kunsill iddiskuta wkoll is-Somalja u qabel li tiġi stabbilita operazzjoni tal-Politika ta' Sigurtà u Difiża Komuni (PSDK) biex tikkontribwixxi għat-taħriġ tal-Forzi tas-Sigurtà Nazzjonali tal-Gvern Federali ta' Transizzjoni (TFG) fl-Uganda. L-intenzjoni hija li titneda l-operazzjoni, li ser isseħħ fl-Uganda, mad-dħul li jmiss ta' persuni għat- taħriġ, li huwa skedat li jibda fir-rebbiegħa tal-2010. Il-Kunsill iddeċieda li l-Unjoni għandha tibda tipprovdi appoġġ mhux eżekuttiv għall-bini ta' kapaċità u ta' taħriġ fl-Operazzjoni EUFOR Althea fil-Bosnja-Ħerzegovina. Huwa qabel li l- mandat eżekuttiv tal-EUFOR għandu jkompli f'konformità mal-UNSCR 1895 u huwa ssottolinja li huwa lest li jżomm rwol militari eżekuttiv biex jiġu appoġġati dawn l-isforzi lil hinn mill-2010, taħt mandat tan-NU, jekk is-sitwazzjoni tkun tirrikjedi hekk. PUNTI LI ĠEW DISKUSSI PUNTI OĦRAJN LI ĠEW APPROVATI KOPERAZZJONI GĦALL-IŻVILUPP BAĠIT Ir-rapport speċjali 12/2009 tal-Qorti tal-Awdituri - Balkani tal-Punent - Konklużjonijiet tal-Kunsill ……………… 14 1 (cid:121) Meta dikjarazzjonijiet, konklużjonijiet jew riżoluzzjonijiet ikunu ġew adottati formalment mill-Kunsill, dan ikun indikat fl-intestatura tas-suġġett ikkonċernat u t-test jitqiegħed bejn il-virgoletti. (cid:121) Id-dokumenti li r-referenzi tagħhom jingħataw fit-test qegħdin fis-sit ta' l-Internet tal-Kunsill (cid:121) Atti adottati b'dikjarazzjonijiet għall-minuti tal-Kunsill li jkunu jistgħu jinħarġu għall-pubbliku huma indikati b'asterisk; dawn id-dikjarazzjonijiet qegħdin fuq is-sit ta' l-Internet tal-Kunsill imsemmi hawn fuq jew jistgħu jinkisbu mill-Uffiċċju ta' l-Istampa. Il-laqgħa kienet ippreseduta minn Catherine Ashton, Rappreżentant Għoli tal-UE għall-Affarijiet Barranin u l-Politika ta' Sigurtà. Il-Gvernijiet ta' l-Istati Membri u l-Kummissjoni Ewropea kienu rappreżentati kif ġej: PARTEĊIPANTI Belġju: Is-Sur Olivier CHASTEL Repubblika Ċeka: Is-Sur Jan KOHOUT Greċja: Is-Sur Dimitris DROUTSAS Il-Pajjiżi l-Baxxi: Is-Sur Frans TIMMERMANS Segretarju tal-Istat għall-Affarijiet Ewropej Deputat Ministru tal-Affarijiet Barranin Viċi Prim Ministru u Ministru tal-Affarijiet Barranin Ministru tal-Affarijiet Barranin Viċi Kanċillier u Ministru Federali tal-Affarijiet Barranin Ministru tal-Affarijiet Barranin Ministru tal-Istat fid-Dipartiment tal-Prim Ministru (Taoiseach) u fid-Dipartiment tal-Affarijiet Barranin b'responsabbiltà speċjali għall-Affarijiet Ewropej Ministru tal-Istat fid-Dipartiment tal-Affarijiet Barranin b'responsabbiltà speċjali għall-Iżvilupp Barra mill-Pajjiż Ministru Supplenti tal-Affarijiet Barranin Ministru tal-Affarijiet Barranin u l-Kooperazzjoni Segretarju tal-Istat għall-Unjoni Ewropea Segretarju tal-Istat b'responsabbiltà għall-Affarijiet Ewropej Segretarju tal-Istat għall-Affarijiet Barranin Ministru tal-Affarijiet Barranin Ministru tal-Affarijiet Barranin Ministru tal-Affarijiet Barranin Viċi Prim Ministru, Ministru tal-Affarijiet Barranin u l- Immigrazzjoni Ministru tal-Affarijiet Barranin Viċi Prim Ministru u Ministru tal-Affarijiet Barranin Ministru tal-Affarijiet Ewropej Ministru Federali tal-Affarijiet Ewropej u dawk Internazzjonali Kummissjoni Is-Sur Karel DE GUCHT Segretarju tal-Istat fil-Ministeru tal-Affarijiet Barranin Ministru tal-Istat u Ministru tal-Affarijiet Barranin Segretarju tal-Istat għall-Affarijiet Ewropej Ministru tal-Affarijiet Barranin Ministru tal-Affarijiet Barranin Ministru tal-Affarijiet Barranin Ministru tal-Affarijiet Barranin Ministru tal-Affarijiet Barranin Segretarju tal-Istat għall-Affarijiet Barranin u l- Commonwealth Deputy Leader tal-House of Commons u Segretarju Parlamentari PUNTI LI ĠEW DISKUSSI Il-Kunsill kompla d-diskussjoni li nbdiet fil-Kunsill straordinarju tal-ġimgħa li għaddiet imlaqqa' mir-Rappreżentant Għoli tal-Unjoni dwar ir-rispons għat-terremot f'Ħaiti. Wara li t-terremot laqat il-pajjiż, l-Unjoni mmobilizzat minnufih skwadri tat-tiftix u s-salvataġġ u assenjat EUR 122 miljun mill-Kummissjoni u l-Istati Membri flimkien għall-għajnuna umanitarja urġenti u EUR 100 miljun oħra għar-restawr urġenti tal-kapaċità tal-gvern f'Ħaiti, kif ukoll EUR 200 miljun għall-iżvilupp fuq perijodu fit-tul. Illum il-Kunsill iffoka fuq il-koordinazzjoni tar-rispons ġenerali tal-Unjoni għad-diżastru fl-oqsma differenti tal-għajnuna umanitarja, l-għajnuna għar-rikostruzzjoni u l-iżvilupp u l-kontribut mill- Istati Membri ta' assi militari u ta' sigurtà kif ukoll riżorsi tal-protezzjoni ċivili għall-isforz ta' għajnuna. Ir-Rappreżentant Għoli infurmat lill-Kunsill dwar il-laqgħat tagħha fi New York u f'Washington mas-Segretarju Ġenerali tan-NU Ban Ki-moon, is-Segretarju tal-Istat Hillary Clinton u Robert Zoellick, President tal-Bank Dinji. Karel De Gucht, Kummissarju għall-Iżvilupp u l-Għajnuna Umanitarja, irrapporta dwar iż-żjara tiegħu f'Ħaiti u saħaq dwar l-iskala enormi tal-ħidma ta' rikostruzzjoni li kienet meħtieġa. B'rispons għall-appell tan-NU, il-Kunsill qabel li l-Unjoni għandha tipprovdi: ħila esperta u apparat tal-inġinerija biex jinfetħu r-rotot sabiex ikun iffaċilitat it-twassil tal- għajnuna; kapaċità loġistika marittima li tista' topera mingħajr faċilitajiet ta' port; kontribut kollettiv tal-UE, ta' mill-anqas 300 persunal tal-pulizija, biex ikun ipprovdut rinforz temporanju tal-kapaċità tal-pulizija tal-Missjoni ta' Stabbilizzazzjoni tan-NU f'Ħaiti (MINUSTAH). Dan għandu jinkludi l-kontributi mill-Istati Membri tal-UE li jifformaw parti mill-Forza Ewropea tal-Gendarmerie. (Franza, l-Italja, il-Pajjiżi l-Baxxi, il-Portugall, ir-Rumanija u Spanja huma membri tal-Forza Ewropea tal-Gendarmerie.) Il-Kunsill qabel ukoll mal-proposta tar-Rappreżentant Għoli biex titwaqqaf ċellola fi Brussell, EUCO Haiti, biex tikkoordina l-kontributi ta' assi militari u ta' sigurtà mill-Istati Membri sabiex jissodisfaw il-ħtiġijiet identifikati min-NU. L-EUCO Haiti ser tikkumplimenta liċ-Ċentru ta' Monitoraġġ u Informazzjoni (MIC) tal-Kummissjoni Ewropea, li tikkoordina l-kontributi għall- protezzjoni ċivili mill-Istati Membri. Ir-Rappreżentant Għoli tenniet dak li qalu diversi Ministri dwar il-ħtieġa li jkun żgurat li t-tfal f'Ħaiti jingħataw l-għajnuna adatta, b'mod partikolari dawk orfni minħabba d-diżastru. SOMALJA - Konklużjonijiet tal-Kunsill Ir-Rappreżentant Għoli mexxiet diskussjoni dwar is-sitwazzjoni fis-Somalja u l-kontribut tal-Unjoni biex hemmhekk tissaħħaħ is-sigurtà. Il-Kunsill qabel li titwaqqaf operazzjoni għall-maniġġar ta' kriżijiet biex tikkontribwixxi għat-taħriġ tal-Forzi tas-Sigurtà Nazzjonali tal-Gvern Federali ta' Transizzjoni (TFG). Huwa ddiskuta wkoll il-prosekuzzjoni ta' pirati maħtufin f'konnessjoni mal- implimentazzjoni tal-mandat tal-operazzjoni tal-UE fil-ġlieda kontra l-piraterija, EU NAVFOR Atalanta. Il-Kunsill adotta l-konklużjonijiet li ġejjin: "Il-Kunsill baqa' mħasseb dwar is-sitwazzjoni fis-Somalja u l-implikazzjonijiet reġjonali tagħha, filwaqt li fakkar fil-Konklużjonijiet tiegħu tas-27 ta' Lulju. Huwa esprima l-appoġġ sħiħ u kostanti tiegħu għall-Gvern Federali ta' Transizzjoni (TFG) tas-Somalja. Huwa saħaq dwar il-ħtieġa għall- implimentazzjoni sħiħa tal-Ftehim ta' Ġibuti (19 ta' Awwissu 2008). Il-Kunsill afferma mill-ġdid il- ħtieġa li jiġu ttrattati l-isfidi tas-Somalja permezz ta' appoġġ komprensiv. L-UE għandha għalhekk tkompli tgħin fl-istabbilizzazzjoni tas-Somalja billi tipprovdi appoġġ f'oqsma vitali u prijoritarji bħas-settur tas-sigurtà, l-iżvilupp, l-għajnuna lill-popolazzjoni u l-appoġġ għall-bini tal-kapaċità, flimkien ma' skjerament kontinwu tal-EU NAVFOR Atalanta u l-għajnuna umanitarja. Il-Kunsill fakkar fir-Riżoluzzjonijiet rilevanti tal-Kunsill ta' Sigurtà tan-NU, b'mod partikolari l-UNSCR 1872, li tħeġġeġ lill-Komunità Internazzjonali biex tipprovdi assistenza teknika lill-Forzi tas-Sigurtà Somali. F'dan il-kuntest, il-Kunsill qabel li jistabbilixxi missjoni militari biex tikkontribwixxi għat-taħriġ tal-forzi tas-sigurtà Somali. Din il-missjoni ser issir fl-Uganda fejn il-forzi Somali diġà qed jitħarrġu, u dan jiffaċilita wkoll il-koordinazzjoni tal-azzjoni tal-UE mal-Missjoni tal-Unjoni Afrikana fis-Somalja (AMISOM). Din tiġi mnedija mad-dħul li jmiss ta' persuni għat-taħriġ, li huwa skedat li jibda fir-rebbiegħa tal-2010. Il-missjoni tiġi kondotta b'koordinazzjoni mill-qrib mal- imsieħba tagħna, inkluż it-TFG, l-Uganda, l-Unjoni Afrikana, in-Nazzjonijiet Uniti u l-Istati Uniti tal-Amerika. Il-Kunsill għaraf il-ħtieġa li jitwettaq dan it-taħriġ bħala parti minn sforz internazzjonali usa' u li jinkludi fost l-oħrajn il-valutazzjoni ta' min jitħarreġ, il-monitoraġġ u l-iggwidar tal-forzi ladarba jmorru lura l-Mogadixu u l-finanzjament u l-ħlas tas-salarji tas-suldati. Il-Kunsill enfasizza l-ħtieġa li jiġi żgurat li dawn il-kwistjonijiet jiġu indirizzati b'mod sodisfaċenti fuq bażi kontinwa, inkluż qabel it-tnedija tal-missjoni. Filwaqt li ssottolinja l-ħtieġa għal appartenenza tat-TFG, il-Kunsill innota li jkun ukoll essenzjali li l-komunità internazzjonali tagħti l-appoġġ meħtieġ lit-TFG biex ir-rwol tiegħu fl-iżvilupp tal- kapaċità tiegħu fir-rigward tal-forzi tas-sigurtà tiegħu jiġi sodisfatt. Il-Kunsill qabel li jibqa' interessat fil-kwistjoni u talab lir-Rappreżentant Għoli biex tirrapporta dwar il-progress miksub fuq bażi regolari." Ir-Rappreżentant Għoli mexxiet diskussjoni dwar is-sitwazzjoni fl-Afganistan qabel il-Konferenza ta' Londra dwar l-Afganistan fit-28 ta' Jannar. F'din il-konferenza l-komunità internazzjonali hija mistennija ġġedded l-impenn tagħha lejn l-Aganistan b'segwitu tal-elezzjoni presidenzjali tas-sena li għaddiet. Catherine Ashton enfasizzat is-solidarjetà tal-UE mal-imsieħba internazzjonali tagħha sabiex l- attenzjoni tkun iffokata fuq l-isforzi biex il-gvern Afgan ikun mgħejun jieħu responsabbiltà akbar sabiex il-pajjiż isir aktar sigur. L-Unjoni qed issaħħaħ l-impenn tagħha skont il-Pjan ta' Azzjoni adottat f'Ottubru li għadda. Il-Missjoni tal-Pulizija tal-UE fl-Afganistan ser tkompli tikkontribwixxi għas-sostenibbiltà għall- perijodu fit-tul tar-riforma tal-pulizija fl-Afganistan. JEMEN - Konklużjonijiet tal-Kunsill Il-Kunsill adotta l-konklużjonijiet li ġejjin: "L-UE tafferma mill-ġdid l-impenn tagħha għal Jemen unifikat, stabbli, demokratiku u prosperu u tfakkar fl-appoġġ tagħha għall-Gvern tal-Jemen fl-indirizzar tal-isfidi li qed jiffaċċja. Fl- insegwiment tal-implimentazzjoni tal-konklużjonijiet tagħha ta' Ottubru, l-UE hija impenjata li tingħaqad ma' msieħba internazzjonali, inklużi l-ġirien tal-Jemen, billi tassisti lill-gvern permezz ta' approċċ komprensiv li jkopri s-sigurtà, il-ġlieda kontra t-terroriżmu, id-djalogu politiku, l-assistenza umanitarja u ekonomika. L-għan huwa li jiġu żgurati l-koerenza u l-effettività tal-isforzi domestiċi u internazzjonali. Filwaqt li tirrikonoxxi l-appartenenza u r-responsabbiltà tal-Jemen għall-isforzi tar-riforma tiegħu, l-UE tappella lill-Gvern tal-Jemen biex ikompli bil-programm tiegħu ta' riformi politiċi u ekonomiċi domestiċi. L-UE tilqa' l-aħbar tal-President Saleh li jniedi djalogu nazzjonali komprensiv, tinkoraġġixxi li dan jibda u tappella lill-partijiet interessati nazzjonali kollha biex jagħmlu l-almu kollu tagħhom biex titnaqqas it-tensjoni u jissaħħaħ il-proċess demokratiku fil-Jemen. L-UE tilqa' l-laqgħa li jmiss ta' livell għoli tal-Jemen li ser issir f'Londra, u tistenna bil-ħerqa li timpenja ruħha bis-sħiħ mal-Jemen kif ukoll mal-imsieħba reġjonali u internazzjonali dwar is- segwitu minn hemm 'il quddiem." Il-Ministri ddiskutew l-Iran waqt l-ikla ta' nofsinhar, fejn iffokaw fuq il-passi li jmiss fir-rigward tal-kwistjoni nukleari. Huma rrevedew is-sitwazzjoni fid-dawl tal-eżitu tal-laqgħa ta' New York tas- 16 ta' Jannar 2010 tad-diretturi politiċi mill-ħames membri permanenti tal-Kunsill tas-Sigurtà tan- NU, il-Ġermanja u l-UE u tal-aħħar dikjarazzjonijiet mill-Iran. L-Unjoni tkompli tibqa' impenjata lejn l-approċċ fuq żewġ binarji tal-komunità internazzjonali li tfittex soluzzjoni negozjata mal-Iran filwaqt li tkun lesta biex tieħu aktar miżuri jekk l-Iran ifalli milli jassigura lill-komunità internazzjonali mill-intenzjonijiet paċifiċi tiegħu, f'konformità mad- dikjarazzjoni tal-Kunsill Ewropew ta' Diċembru 2009. BOSNJA-ĦERZEGOVINA - Konklużjonijiet tal-Kunsill Il-Ministri kellhom diskussjoni, waqt l-ikla ta' nofsinhar, dwar is-sitwazzjoni politika fil-Bosnja- Ħerzegovina. Il-Kunsill adotta l-konklużjonijiet li ġejjin dwar il-futur tal-Operazzjoni "EUFOR Althea": "Il-Kunsill tenna l-appoġġ sħiħ tiegħu għall-perspettiva Ewropea tal-Bosnja-Ħerzegovina (BiH); u kkonferma li l-Operazzjoni ALTHEA kienet parti importanti mill-isforzi komprensivi tal-UE fil- BiH biex ikun appoġġat proċess politiku bl-għan li jippermetti lill-BiH, fuq il-bażi ta' riformi meħtieġa, biex tkompli miexja 'l quddiem fil-proċess ta' integrazzjoni tal-UE. L-UE ssottolinjat l-impenn tagħha għall-integrità u s-sovranità territorjali tal-Bosnja-Ħerzegovina f'konformità mal-Ftehim ta' Paċi ta' Dayton/Pariġi. Il-Kunsill iddikjara wkoll appoġġ qawwi għar- Rappreżentant Għoli/RSUE Valentin Inzko u talab lill-partijiet kollha fil-BiH biex jikkonformaw mad-deċiżjonijiet kollha li huwa jieħu u biex ma jippruvawx jisfidaw l-awtorità tiegħu. Il-Kunsill fakkar fil-progress deċiżiv li kisbet l-operazzjoni ALTHEA biex twettaq il-mandat tagħha, u partikolarment il-kisba tal-kompiti militari u ta' stabbilizzazzjoni previsti fil-Ftehim ta' Paċi ta' Dayton/Pariġi; u ssottolinja l-kontribut sinifikanti tal-Operazzjoni Althea għall-istabbiltà u s-sigurtà tal-BiH. Waqt li jibni fuq dawn il-kisbiet, il-Kunsill iddeċieda li jibda jipprovdi appoġġ mhux eżekuttiv fil-bini tal-kapaċità u fit-taħriġ, fil-qafas tal-Operazzjoni, soġġett għall-ikkompletar tal-arranġamenti meħtieġa. Il-Kunsill issottolinja, f'dan il-kuntest, li r-riforma tas-settur tas-sigurtà kienet parti importanti mill-proċess ta' riforma ġenerali fil-BiH, fejn l-involviment militari tal-UE permezz ta' operazzjoni mhux eżekuttiva tal-bini tal-kapaċità u tat-taħriġ tikkontribwixxi għat-tisħiħ tal-appartenenza u l-kapaċità lokali. Il-Kunsill issottolinja l-impenn tal-UE biex tappoġġa l-isforzi tal-BiH biex jinżamm l-ambjent bla periklu u sigur. Il-mandat eżekuttiv tal-Operazzjoni ALTHEA ser ikompli f'konformità mar- Riżoluzzjoni 1895 (2009) tal-Kunsill tas-Sigurtà tan-NU. Il-Kunsill esprima li l-UE tinsab lesta, jekk is-sitwazzjoni hekk teħtieġ, li żżomm rwol militari eżekuttiv biex tappoġġa dawn l-isforzi lil hinn mill-2010, taħt mandat tan-NU. Il-Kunsill ikkonferma li huwa ser ikompli jissorvelja mill-qrib is-sitwazzjoni fil-BiH. Għal dan l- għan, huwa għandu l-intenzjoni li jkompli bir-reviżjoni tal-operazzjoni b'mod regolari, b'kont meħud tas-sitwazzjoni interna fil-BiH kif ukoll tal-iżviluppi li jikkonċernaw il-preżenza tal- komunità internazzjonali, inkluż ir-rwol futur tar-RSUE. Dawn l-elementi għandhom jitqiesu bħala parti mill-involviment ġenerali tal-UE u kumplimentari għal firxa wiesgħa ta' strumenti li jikkontribwixxu għal BiH prosperuża u sigura." FIL-MARĠINI TAL-KUNSILL Djalogu politiku ministerjali mal-Presidenza tal-OSKE; Djalogu politiku ministerjali mal-Kap Verde. PUNTI OĦRAJN APPROVATI KOPERAZZJONI GĦALL-IŻVILUPP Relazzjonijiet mal-Mawritanja Il-Kunsill adotta Deċiżjoni li tinnormalizza r-relazzjoni tiegħu kif ukoll tkompli b'mod sħiħ il- kooperazzjoni għall-iżvilupp mar-Repubblika Iżlamika tal-Mawritanja (5012/10). Għal aktar dettalji ara l-istqarrija għall-istampa (5687/10). BAĠIT Ir-rapport speċjali 12/2009 tal-Qorti tal-Awdituri - Balkani tal-Punent - Konklużjonijiet tal- Kunsill Il-Kunsill adotta l-konklużjonijiet imniżżlin fid-dokument 5360/10.
Extracted from L-2922_laqg_a_tal-Kunsill_Affarijiet_Barranin_Brussell__25_ta__Jannar_2010.pdf